b'\n_START_ARTICLE_\nNasilje\n_START_SECTION_\nOsobine nasilja\n_START_PARAGRAPH_\nNasilje je karakteristika mnogih inteligentnih vrsta. U stvari, svih, gdje postoji mogu\xc4\x87nost da se nanese ozljeda, i na taj na\xc4\x8din ukloni protivnik iz arene. Svugdje gdje se bi\xc4\x87a trude dominirati jedno nad drugim, nasilje postoji. _NEWLINE__NEWLINE_Jedna od osobina nasilja je da je obi\xc4\x8dno neophodno u uvjetima primitivnog \xc5\xbeivota. Ovisno od okoline, tendencija ka nasilju mo\xc5\xbee biti u stvari od bitne va\xc5\xbenosti za pre\xc5\xbeivljavanje. Na\xc5\xa1a Zemlja je takva sredina. Za vrijeme projekata genetskog in\xc5\xbeenjeringa koji su se odigravali u pro\xc5\xa1losti, one inteligentne vrste koje su razvijene bez sklonosti ka nasilju nisu pre\xc5\xbeivjele i razvile se. Naprotiv, umrle su._NEWLINE_\xc5\xa0ta je to nasilje i tendencija ka nasilju, i za\xc5\xa1to je ono bilo neophodno u pro\xc5\xa1losti? Kao prvo, vrste jedu jedna drugu. Kao \xc5\xa1to se \xc4\x8desto govori, vrste na na\xc5\xa1em planetu uglavnom koriste borbu ili bje\xc5\xbeanje suo\xc4\x8deni sa mogu\xc4\x87no\xc5\xa1\xc4\x87u biti pojedenim. Iako se pretpostavlja da se ove dvije reakcije razlikuju, one imaju vi\xc5\xa1e zajedni\xc4\x8dkog nego razli\xc4\x8ditog. Adrenalin se lu\xc4\x8di, srce tu\xc4\x8de maksimalnom brzinom i svaka misao ili potreba u svezi s drugim stvarima, kao \xc5\xa1to je probava ili vo\xc4\x91enje ra\xc4\x8duna o ozljedi, biva potisnuta. Ako bi\xc4\x87e ustanovi da borba nije mogu\xc4\x87a niti bje\xc5\xbeanje ili njegove varijacije, pravit \xc4\x87e se da je mrtvo. Za vrijeme bje\xc5\xbeanja adrenalin radi korisne stvari napuhivaju\xc4\x87i mi\xc5\xa1i\xc4\x87e u nogama i izaziva trzanje ruku. Ako bi\xc4\x87e ustanovi da bijeg nije mogu\xc4\x87, onda se primjenjuje posljednji poku\xc5\xa1aj u odvra\xc4\x87anju napada - bi\xc4\x87e se pravi mrtvo, ili poku\xc5\xa1ava postati nepo\xc5\xbeeljnim plijenom za napada\xc4\x8da, pa mo\xc5\xbee nastati izbacivanje izmeta ili gubljenje svijesti.\n_START_SECTION_\nObrambeni mehanizmi\n_START_PARAGRAPH_\nU slu\xc4\x8daju da je mogu\xc4\x87e uzvratiti napad primjenjuje se razli\xc4\x8dit niz obrambenih koraka. Kao prvo, obrambeni polo\xc5\xbeaj, pri \xc4\x8demu se tijelo nakostrije\xc5\xa1i da bi izgledalo ve\xc4\x87e, ili se pokazuju oru\xc5\xbeja kao \xc5\xa1to su zubi i kand\xc5\xbee. Obrambeni polo\xc5\xbeaj je vrlo poznat ljudima, jer \xc4\x8desto mogu vidjeti pse ljubimce kako kru\xc5\xbee sa ukru\xc4\x87enim nogama, nakostrije\xc5\xa1enom dlakom na vratu i podignutom gubicom, otkrivaju\xc4\x87i zube, posebice pokazuju\xc4\x87i "napada\xc4\x8dke" o\xc4\x8dnjake. Ljudi prepoznaju ovo i u sebi samima. Ljudi odbijaju sjesti u opu\xc5\xa1teni polo\xc5\xbeaj kada su u nazo\xc4\x8dnosti onih u koje nemaju povjerenja. Dlake se nakostrije\xc5\xa1e na stra\xc5\xbenoj strani vrata, i ne \xc5\xbeele da im neprijatelj pri\xc4\x91e s le\xc4\x91a. _NEWLINE_Podsmijeh, koji se pripisuje aroganciji, je u stvari ekvivalent podizanju usana, odnosno pokazivanju zuba, kada se zapravo pripremamo za borbu._NEWLINE_Zatim, ako obrambeni polo\xc5\xbeaj ne uspije odagnati napad, poduzima se napad u sukobu. Element iznena\xc4\x91enja se rabi koliko god je to mogu\xc4\x87e. Prema tome, obrambeni polo\xc5\xbeaj se napu\xc5\xa1ta i primjenjuje se ono \xc5\xa1to se naziva slijepi bijes. _NEWLINE_Napadnuti je sada napada\xc4\x8d. Razvija se divlji bijes. Razara se sve \xc5\xa1to je u vidokrugu, bez \xc5\xbealjenja ili oklijevanja. Kada se zavr\xc5\xa1i obrambeni polo\xc5\xbeaj i kada se osoba koja se brani istro\xc5\xa1i snagu, napad \xc4\x87e ili biti odvra\xc4\x87en ili \xc4\x87e rezultat bitke biti suprotan. Onaj koji se branio postaje obrok. _NEWLINE_Divlji bijes se \xc4\x8desto vi\xc4\x91a kod pasa ku\xc4\x87nih ljubimaca, iako se naziva druga\xc4\x8dije. Ljudi smatraju da su njihovi psi \xc4\x8duvari agresori, a u stvari je potpuno suprotno. Najve\xc4\x87i dio nasilja u svijetu je povezan sa obrambenim polo\xc5\xbeajem, \xc4\x8dak i kada o\xc4\x8devi udaraju svoje djete\xc5\xa1ca koja pla\xc4\x8du o zid._NEWLINE_Stresna situacija sa kojom se ne mo\xc5\xbeemo suo\xc4\x8diti na neki drugi na\xc4\x8din mo\xc5\xbee dovesti do izljeva slijepog bijesa._NEWLINE_\xc5\xbdrtve nasilja osje\xc4\x87aju veliku ranjivost, bespomo\xc4\x87nost, sram i posramljenost \xc5\xa1to sve zajedno pove\xc4\x87ava nasilnikovo samopouzdanje i vjerojatnost za nastavak mu\xc4\x8denja. \xc5\xbdrtve zlostavljanja koje pate du\xc5\xbee vrijeme postaju sklone samoubojstvu.\n_START_SECTION_\nUpravljano nasilje\n_START_PARAGRAPH_\nMe\xc4\x91utim, mehanizam borbe ili bje\xc5\xbeanje nije onaj izvor nasilja koji uznemirava one koji izu\xc4\x8davaju ljudsko dru\xc5\xa1tvo. Upravljano ili ritualizirano nasilje je u\xc5\xbeas. Vojnici su i\xc5\xa1li u rat, gdje su bili postavljeni jedni protiv drugih kao psi za borbu, natjerani na zauzimanje obrambenog polo\xc5\xbeaja jednih protiv drugih. "Ubij ili budi ubijen", ne zato \xc5\xa1to vojnici osobno imaju neki interes u toj aktivnosti, nego zato \xc5\xa1to udaljena elita \xc5\xbeeli teritorij ili mo\xc4\x87. _NEWLINE_Pojedinci masakrirani kao primjer drugima, kao, primjerice, kada se zapaljene gume stavljaju oko vrata crncima u Ju\xc5\xbenoj Africi od strane drugih crnaca. Poruka je: "sura\xc4\x91uj sa bijelcima i ovo \xc4\x87e ti se dogoditi". Upravljano ili ritualizirano nasilje nastaje zbog toga \xc5\xa1to su ljudi dovoljno inteligentni za rabiti mehanizam borbe ili bje\xc5\xbeanje u svoju korist, izvan izvornog smisla. _NEWLINE_Pojedinci dolaze u opasnost da budu pojedeni tijekom teritorijalnih sukoba u okviru nekog rituala._NEWLINE_Mehanizam borbe ili bje\xc5\xbeanje je namjerno aktiviran od strane onih koji dr\xc5\xbee situaciju pod kontrolom, odnosno od onih koji se nadaju da stvari dr\xc5\xbee pod kontrolom, \xc5\xa1to je \xc4\x8de\xc5\xa1\xc4\x87i slu\xc4\x8daj. Uklanjanje obrednog i upravljanog nasilja uglavnom ovisi od promjene na\xc4\x8dina rada ljudi, koja \xc4\x87e se postupno dogoditi ovdje na Zemlji tijekom preobrazbe._NEWLINE_Mnogi zaposlenici \xc5\xbertve su moralnogi psihi\xc4\x8dkog (emotivnog) zlostavljanja na poslu (eng. mobbing)_NEWLINE_Nasilje je za premnoge postalo uobi\xc4\x8dajenim dijelom svakodnevnice, postali su neosjetljivi na njega I njegove razorne posljedice i mnogi u slu\xc4\x8daju kada ih \xc5\xbertva nasilja zatra\xc5\xbei za pomo\xc4\x87, odbijaju ih ili pokazivanjem bes\xc4\x87utnosti rije\xc4\x8dima kako su svi pro\xc5\xa1li kroz tako ne\xc5\xa1to ili na neki na\xc4\x8din izjedna\xc4\x8divanjem sa zlostavlja\xc4\x8dem predbacuju\xc4\x87i \xc5\xbertvi kako je tako ne\xc5\xa1to sama to zaslu\xc5\xbeila._NEWLINE_Znanstvenice Instituta Ivo Pilar Renata Franc, Ines Su\xc4\x8di\xc4\x87 i Ivana Vrselja ispitivala su rizi\xc4\x8dna i antisocijalna pona\xc5\xa1anja mla\xc4\x91ih adolescenata u 2009. godine. Istra\xc5\xbeivanjem je bio obuhva\xc4\x87en reprezentativi uzorak od 1823 djece u 50 osnovnih \xc5\xa1kola diljem Hrvatske u kojem se izme\xc4\x91u ostalog pokazalo se da je mla\xc4\x91ih adolescenata koji nose oru\xc5\xbeje u Hrvatskoj vi\xc5\xa1e nego u Americi (u Hrvatskoj u 8. razredu 26,8 posto, u Americi oru\xc5\xbeje u dobi od 9 do 12 godina nosi oko 17 posto u\xc4\x8denika),  dje\xc4\x8daci su skloniji tu\xc4\x8dnjavi, a u djevoj\xc4\x8dica je najprisutnije nasilje prema roditeljima. Svaki peti u\xc4\x8denik 8. razreda priznao je da je napao vr\xc5\xa1njaka s namjerom da ga ozlijedi, 17,3 posto 14-godi\xc5\xa1njaka najmanje je jednom udarilo ili prijetilo nekome od roditelja, dok je svaki deseti osma\xc5\xa1 bio nasilan prema u\xc4\x8diteljici. (http://www.jutarnji.hr/svaki-cetvrti-osmas--iz-kuce-izlazi-s-nozem/335470/)'